text: Energi på tværs af grænsen
  18 marts 2010 kl. 13.13
  Fra d. 18.-21. marts udveksler danske og tyske energiproducenter viden på New Energy-messen i Husum.
  Uanset om du er interesseret i sol-, vind-, bio- eller varmepumpeteknologi - små vindmøller eller den seneste teknologi inden for energibesparelse og vedvarende energi, så bliver det vist på New Energy messen i Husum den 18. til 21. marts 2010, hvor over 150 primært tyske udstillere, fremviser produkter og viden. 
  Projekt FURGY (FUture Renewable enerGY) formidler kontakter mellem aktører inden for Vedvarende energi og energi efficiens i Regions Syddanmark og Schleswig-Holstein. Projektet har en dansk-tysk stand på messen. Her fokuseres der på kommunikation over grænserne, så idéer om vedvarende energi kan deles nationerne imellem.
  Den 18. marts er der arrangeret en gratis bustur til messen for aktører, der har interesse i vedvarende energi og hvad der rører sig på den anden side grænsen inden for dette område.
  